Bólusetning á landinu öllu gengur vel. Alls staðar er byrjað að bólusetja fólk sem er fætt árið 1962 og á höfuðborgarsvæðinu er stefnt á að byrja á '63-árganginum.
Gærdagurinn var stærsti bólusetningadagur á landinu hingað til. Rúmlega ellefu þúsund og fimm hundruð fengu bóluefni. Ragnheiður Ósk Erlendsdóttir, framkvæmdastjóri hjúkrunar hjá Heilsugæslunni á höfuðborgarsvæðinu, segir að 7.350 af þeim níu þúsund sem fengu boð í bólusetningu með AstraZeneca í Laugardalshöll í gær hafi mætt og fengið sprautu.
Það er komið ansi gott skipulag hjá okkur hérna í höllinni. Þetta er svona hersveit svolítið, bólusetningarhersveit, en þetta gengur mjög vel.
Alls staðar eru þau sem eru fædd '62 farin að fá bóluefni sem hefur orðið afgangs. Ragnheiður bindur vonir við að í dag klárist að bólusetja '62-árganginn.
og erum jafnvel að spá núna í að boða 1963 líka, okkur sýnist við eiga nóg efni í það.
Í næstu viku verða á þriðja tug þúsunda bólusett á landinu, en það verður með Pfizer, Moderna og Janssen. Þar af fá tuttugu þúsund bóluefni í Reykjavík.
Á þriðjudag og miðvikudag verður fólk með undirliggjandi og svo verður Janssen og þá færum við okkur yfir í jaðarhópa og hugsanlega áhafnir og leikskólakennara.
Þórólfur Guðnason sagði á upplýsingafundi fyrir hádegi að ekki væri víst hvenær takist að klára að bólsetja fólk með undirliggjandi sjúkdóma. Það gæti tekið einhvern tíma en sá hópur skiptir tugum þúsunda.
Vel gengur að bólusetja á landinu og er alls staðar byrjað að gefa fólki sem er fætt árið 1962 bóluefni við COVID-19. Í Reykjavík á að hefjast handa við að bólusetja '63-árganginn.